open-index/open-wikipedia-markdown huggingface dataset:
Troitsk (Moskova)

**Troitsk** () on kaupunki ja kaupunkipiirikunta Moskovan lounaisessa Troitskin piirikunnassa Venäjällä. Se sijaitsee Desnajoen varrella 35 kilometriä Moskovan keskustasta lounaaseen. Vuoden 2012 alussa kaupunkipiirikunnassa asui 42&nbsp;232 henkeä.

Kaupunki on syntynyt *Troitskojen* kylän paikalle. Vuonna 1797 kylään perustettiin kutomo, joka 1800–1900-lukujen vaihteessa kasvoi suuryritykseksi. Kutomon asutus sai vuonna 1928 kaupunkimaisen taajaman statuksen nimellä *Troitski*. 1940-luvun lopussa taajamaan perustettiin Neuvostoliiton, nykyisin Venäjän tiedeakatemian fysiikan tutkimuskeskus. Vuonna 1977 taajamasta tuli Troitskin kaupunki. Vuonna 2007 se sai tiedekaupungin statuksen. Nykyään kaupungissa toimii 10 fysiikan tutkimuslaitosta.

Heinäkuun 1. päivästä 2012 lähtien Troitsk on kuulunut Moskovaan; tätä aiemmin se oli Moskovan alueen osa.

## Lähteet

### Lähteet, joihin ei ole viitattu
* 

## Aiheesta muualla

* Troitskin kaupungin sivusto
Ukrainan jääkiekkoliiga

**Ukrainan jääkiekkoliiga** () on jääkiekon korkein sarjataso Ukrainassa. Maan edellinen sarja PHL kaatui taloudellisiin vaikeuksiin ja Ukrainan jääkiekkoliitto järjesti väliaikaisesti Ukrainan mestaruuskilpailut 2013–2014. Ukrainan kriisin vuoksi sarjaa ei saatu aloitettua suunnitellusti syksyllä 2014, vaan kauden alku siirtyi helmikuuhun 2015. Maan heikon taloustilanteen vuoksi vain neljä joukkuetta kykeni osallistumaan sarjaan.

Kaudella 2025–2026 sarjaan osallistu viisi joukkuetta.

## Joukkueet 2025–2026
* HK Krementšuk
* HK Odeshchina
* Kryzhynka Kiova
* Sokol Kiova
* Storm Vinnytsya

## Mestarit
*2021–2022: *mestaruutta ei jaettu*
*2020–2021: HK Donbass
*2019–2020: HK Krementšuk
*2018–2019: HK Donbass
*2017–2018: HK Donbass
*2016–2017: HK Donbass
*2015–2016: HK Donbass
*2014–2015: HK ATEK Kiova

## Lähteet
Isabella (Tanskan prinsessa)

**Prinsessa Isabella** (*Isabella Henrietta Ingrid Margrethe, Tanskan prinsessa, Monpezat’n kreivitär*, s. 21. huhtikuuta 2007 Kööpenhamina, Tanska) on Tanskan kuningas Frederik X:n ja tämän puolison kuningatar kuningatar Maryn toiseksi vanhin lapsi. Isabellalla on myös isoveli, prinssi Christian. Prinsessa Isabella on Tanskan kuningatar Margareeta II:n ja hänen puolisonsa prinssi Henrikin neljäs lapsenlapsi ja kruununperimysjärjestyksessä toinen heti isoveljensä jälkeen.

Prinsessa Isabella syntyi Rigshospitalet-sairaalassa Kööpenhaminassa 21. huhtikuuta 2007, ja hänet kastettiin 1. heinäkuuta 2007 Fredensborgin linnan kappelissa. Kummeina toimivat Belgian prinsessa Mathilde, Kreikan ja Tanskan prinsessa Alexia, Nadine Johnston, Christian Buchwald, Peter Heering ja Marie Louise Skeel.


Royal Monogram of Princess Isabella of Denmark.svg|Prinsessa Isabellan kuninkaallinen monogrammi. 


## Lähteet

## Aiheesta muualla
* Prinsessa Isabellan viralliset sivut
Slovenian jääkiekkoliiga

**Slovenian jääkiekkoliiga** on Slovenian korkein sarjataso jääkiekossa. Sarja on avoin vain slovenialaisille joukkueille, mutta sarjan joukkueet pelaavat pääasiallisesti Itävallan sarjoissa.

## Historia

Slovenian jääkiekkoliiga perustettiin 1991, kun Jugoslavian sosialistinen liittotasavalta hajosi ja Slovenia itsenäistyi. Slovenialaiset seurat menestyivät hyvin jo Jugoslavian jääkiekkoliigassa. Slovenian liigasta siirtyi ajan kuluessa joukkueita Itävallan jääkiekkoliigaan. Nämä joukkueet pelasivat kuitenkin Slovenian liigan pudotuspeleissä. Kaudella 2007–2008 syntyi ongelma, kun kroatialainen KHL Medveščak Zagreb eteni liigan pudotuspeleihin. Ainoastaan slovenialaisesta joukkueesta saattoi tulla mestari, joten Medveščak ei osallistunut pudotuspeleihin. Seuraavalla kaudella sama tilanne toistui, mutta Medveščak sai osallistua pudotuspeleihin. Mikäli se voittaisi liigan, julistettaisiin se liigan mestariksi ja paras slovenialainen seura taas Slovenian mestariksi. Medveščak ei kuitenkaan voittanut liigaa.

Slovenialaisia joukkueita pelasi vuosina 2009 – 2012 Slohokej Leaguessa. Sarjan lakkauttamisen jälkeen Slovenian liigaa on pelattu kahdeksan ottelun runkosarjana Itävallan alemman tason slovenialaisjoukkueiden kesken ja runkosarjan voittaja on kohdannut kahden kierroksen pudotuspeleissä kolme Itävallan ylemmissä sarjoissa pelaavaa slovenialaisjoukkuetta.

## Joukkueet

## Lähteet
*Hokejska Zveza Slovenije

### Viitteet
Toropets

**Toropets** () on kaupunki Tverin alueella Venäjällä. Se sijaitsee Valdain ylängön länsiosassa Solomeno-järven ja sen kautta virtaavan Toropa-joen rannalla 332 kilometriä Tveristä länteen. Sen kautta kulkee Bologojen ja Velikije Lukin välinen rautatie.  Kaupunki on Toropetsin piirin keskus. Asukkaita oli kaupungissa 13&nbsp;018 ja koko piirissä 20&nbsp;528 henkeä (vuonna 2010). Vuonna 2021 kaupungin väkiluku oli laskenut 11 441:een. 

Toropets mainitaan ensimmäisen kerran vuonna 1074 Smolenskin ruhtinaskunnan rajakaupunkina. Vuodesta 1167 se oli Smolenskin ruhtinaan pojan Mstislav Rostislavovitš Hrabryin hallitseman lääniruhtinaskunnan keskus. Vuonna 1214 Novgorodin ruhtinas Jaroslav nai tämän pojan Mstislav Udalyin tyttären Feodosijan, joka ilmeisesti sai myötäjäisinään Toropetsin läänityksen. Feodosijalta se siirtyi hänen pojalleen Aleksanteri Nevalaiselle. 1300-luvun puolivälistä lähtien Toropets kuului Liettuaan. Vuonna 1503 se liitettiin Moskovan Venäjään ja samalla muodostettiin Toropetsin kihlakunta. Vuonna 1580 Puolan kuningas Stefan Batory piiritti kaupunkia, joka vuoden 1582 rauhassa jäi Venäjälle. 1600-luvun alussa puolalaiset ja kasakat hävittivät Toropetsia. Vuonna 1777 siitä tuli Pihkovan lääniin kuuluneen kihlakunnan keskus. 1600-luvun lopusta lähtien Toropets oli huomattava kauppapaikka ja nahkateollisuuden keskus. Vuonna 1935 kaupunki liitettiin silloiseen Kalininin alueeseen. Toisen maailmansodan aikana se oli saksalaisten miehittämä elokuusta 1941 tammikuuhun 1942. 

Kaupunki on levittäytynyt puoliympyränä Solomeno-järven rannalle. Etelälaidalla ja Toropa-joen niskalla on kahden maalinnoituksen jäänteitä. Keskustassa on useita 1600–1700-luvulla rakennettuja kirkkoja ja 1700–1800-luvun kivisiä kauppiastaloja. Seutu on suosittu matkailukohde.

Toropetsissa oli suuri GRAUn ase- ja ammusvarikko, jonka piti olla poikkeuksellisen hyvin suojattu. Syyskuussa 2024 varikkoon tehty drooni-isku sai aikaanmassiivisia räjähdyksiä.

## Lähteet

## Aiheesta muualla

* Epävirallinen kaupunkiportaali 
* Toropetsin Korsunskoin  Jumaläidin ikonin kirkko  (toropets-sobor.ru)
Bernoullin lemniskaatta

**Bernoullin lemniskaatta** on matematiikassa algebrallinen käyrä, lemniskaatta, jonka yhtälö on muotoa

:(x^2 + y^2)^2 = a^2 (x^2 - y^2),\,

jossa *x* ja *y* ovat karteesiset koordinaatit ja *a* on jokin vakio. Lemniskaatan kehitti Jakob Bernoulli vuonna 1694. Se on samalla yksi Cassinin käyrän erikoistapaus. Ulkonäöltään Bernoullin lemniskaatta muistuttaa kyljelleen käännettyä lukua 8 tai äärettömän symbolia ∞. 

Lemniskaatan suuruus riippuu vakiosta *a*. Jos *a* = 0, *x* ja *y* ovat myös nollia, jolloin lemniskaatan kuvaajana on pelkkä piste origossa.

Bernoullin lemniskaatta voidaan myös ilmaista napakordinaattimuodossa 

:r^2 = a^2 \cos 2\theta\,.

## Aiheesta muualla

* Ohjelma, jolla nähdään erilaisten Bernoullin lemniskaattojen kuvaajia
Bobigny

**Bobigny** on kaupunki Ranskassa. Se on Seine-Saint-Denis’n departementin prefektuuri, eli pääkaupunki, Île-de-Francen alueella (*région*).

Asterix-sarjakuvan luojat Albert Uderzo ja René Goscinny ovat asuneet Bobignyssa.

## Lähteet

## Aiheesta muualla
Paul Lafargue

**Paul Lafargue** (16. kesäkuuta 1842 Santiago de Cuba, Kuuba – 26. marraskuuta 1911 Draveil, Ranska) oli ranskalainen vallankumouksellinen marxisti, sosialistinen journalisti, kirjallisuuskriitikko, poliittinen kirjoittaja ja aktivisti. 

Lafargue tutustui Karl Marxiin ja Friedrich Engelsiin ollessaan edustajana Ensimmäisessä internationaalissa. Lafargue oli naimisissa Marxin toisen tyttären Laura Marxin kanssa. Hänen tunnetuin teoksensa on *[[Oikeus laiskuuteen]]*. Kuubassa ranskalaiselle ja kreolivanhemmalle syntynyt Lafargue asui lähinnä Ranskassa, joskin oleskeli välillä Englannissa ja Espanjassa. Hän johti Ranskan ensimmäistä marxilaista puoluetta, Ranskan työväenpuoluetta (*Parti Ouvrier Français*) yhdessä Jules Guesden kanssa.

Paul Lafargue teki 69-vuotiaana kaksoisitsemurhan yhdessä vaimonsa Lauran kanssa.

## Suomennetut teokset
* *Kristillinen rakkaus historiallisten tosiasiain valossa*, Helsinki: Työväen Sanomalehti 1907
* *Jumalaan uskomisen syyt*, suom. H-a P-a, Tampere: M. V. Vuolukka 1907.
* *Laiskuuden evankeliumi: Paul Lafarguen mukaan*, Pori: Osuuskunta Kehitys 1907.
* *Sosialismin historia 1–2*, Tampere: Tampereen Työväen Sanomalehti, 1908 (sisältää Lafarquen kirjoituksia; 2. osan suom. Wäinö Jokinen)
* *Oikeus laiskuuteen* (*Le droit à la paresse*), toim. Keijo Rahkonen, Helsinki: Kansan sivistystyön liitto 1981. Lisäpainokset 1982. 

## Lähteet

## Aiheesta muualla
* ''Oikeus laiskuuteen'', anonyymi suomennos. Sosialismi.net
*Kilpeläinen, Tapani: Oikeudesta laiskuuteen. *niin & näin* 2/2002, 32–33.
Copyfraud

**Tekijänoikeuspetos** () on termi, jota käytetään tapauksista, jossa joku väittää omistavansa johonkin teokseen tekijänoikeuden, vaikka ei omistaisikaan tekijänoikeutta, koska joku muu omistaa tekijänoikeuden tai teoksen tekijänoikeus on vanhentunut.

Tekijänoikeuspetoksen eri muotoja:
* Väitetään public domainissa olevan teoksen olevan tekijänoikeuden alainen.
* Tekijänoikeuksien haltija antaa määräyksiä teoksen käytöstä ilman valtaa antaa niitä.
* Jonkin arkiston tai tietokannan omistaja väittää omistavansa teosten tekijänoikeudet, koska omistaa arkiston tai tietokannan.
* Joku julkaisee public domainissa olevan teoksen tiedotusvälineessä väittäen itseään teoksen tekijänoikeuksien haltijaksi.

Tekijänoikeuspetos onnistuu yleensä, koska vain joidenkin valtioiden tekijänoikeuslaki kieltää tekijänoikeudesta valehtelemisen.
Proton Gen-2

**Proton Gen-2** on Protonin vuosina 2004–2012 valmistama alemman keskiluokan automalli, joka korvasi Proton Wira Aerobackin. Nimi Gen-2 on lyhenne sanasta ”Generation 2”, joka symboloi hyvin onnistuneen Wiran toista sukupolvea. Mallin sedan-versio Proton Persona esiteltiin vuonna 2007. Samaa pohjalevyä käytettiin myös pienemmässä Proton Satria Neossa. Gen-2:n seuraajaksi tuli Proton Suprima S.

Vuonna 2004 esitelty Gen-2 oli ensimmäinen Protonin itse suunnittelema malli. Suunnitteluapua oli antanut Lotus. Moottorivaihtoehtoina olivat 1,3- ja 1,6-litraiset (110&nbsp;hv) bensiinimoottorit.

Vuonna 2007 malli sai kasvojenkohotuksessa muun muassa uudelleenmuotoillun etupuskurin.
 

## Lähteet

## Aiheesta muualla
Jarosława Bieda

**Jarosława Bieda** (o.s. **Jóźwiakowska**, s. 20. tammikuuta 1937) on entinen puolalainen korkeushyppääjä ja olympiamitalisti.

Jarosława Jóźwiakowska saavutti Rooman 1960 olympialaisten korkeushypyssä hopeaa tuloksella 171&nbsp;cm. Britannian Dorothy Shirley jakoi hänen kanssaan hopeasijan. Kultaa voitti Romanian Iolanda Balaș ylivoimaisesti 14 senttimetrin erolla muihin mitalisteihin. Belgradin EM-kilpailuissa 1962 uudella nimellä kilpaillut Jarosława Bieda sijoittui seitsemänneksi tuloksella 164&nbsp;cm ja Tokion 1964 olympialaisissa hän oli kymmenes tuloksella 171&nbsp;cm. Budapestin EM-kilpailuissa 1966 hän saavutti pronssia tuloksella 171&nbsp;cm.

## Lähteet

* 
* 
* 
*
Paid My Dues

**Paid My Dues** on yhdysvaltalaisen laulajan Anastacian single, joka julkaistiin vuonna 2001 albumilla Freak of Nature. Musiikkivideossa Anastacia tanssii käytävällä huoneiston ja esityksen edessä. Lopuksi Anastacia esiintyy lavalla ja aikakoneet menevät pois päältä.

Single nousi Isossa-Britanniassa singlelistan sijalle 14. Suomessa se debytoi virallisen singlelistan sijalla 18.

## Lähteet
Brevibacterium linens

**Brevibacterium linens** on grampositiivinen bakteeri, jolla on tärkeä rooli monen juuston valmistuksessa. Se kestää korkeita suolapitoisuuksia. Brevibacterium linens tuottaa tietyissä olosuhteissa karotenoideja, jotka antavat joillekin juustoille niille tunnusomaisen oranssin tai punertavan pintavärin. 

## Lähteet
*Aspects of Enzymology and Biochemical Properties of Brevibacterium linens Relevant to Cheese Ripening: A Review

## Aiheesta muualla
*UniProt, taxonomy: Brevibacterium linens 
*NCBI taxonomy: Brevibacterium linens
Porosalmi

**Porosalmi** on kylä Rantasalmen kunnassa Etelä-Savossa. Ympärivuotisia asukkaita kylässä on 50. Kesäisin asukasluku moninkertaistuu mökkiasukkaiden ja lomakylien ansiosta. Porosalmella toimii useita majoitus- ja ruokailupalveluja tarjoavia yrityksiä. Näistä tunnetuimpia ovat hotelli Järvisydän ja Hakoapajan lomamökit.

## Aiheesta muualla

* Porosalmen Internet-sivut
Tarusa

**Tarusa** () on kaupunki Kalugan alueella Venäjällä. Se sijaitsee Okaan laskevan Tarusa-joen suulla 70 kilometriä Kalugasta koilliseen. Kaupunki on Tarusan piirin keskus. Asukkaita on 9&nbsp;600 henkeä (vuonna 2008).

Tarusa mainitaan ensimmäisen kerran vuonna 1246 Tšernigovin ruhtinaan Mihail Vsevolodovitšin pojan Jurin läänityksen keskuksena. 1300-luvulla se liitettiin Moskovan ruhtinaskuntaan. Krimin tataarit hyökkäsivät kaupunkiin mm. vuosina 1521 ja 1591. 1500–1600-luvuilla Tarusa toimi Moskovan etelärajan linnoituksena. Vuoden 1654 ruttoepidemia hävitti väestön lähes kokonaan. Vuonna 1776 kaupungista tuli Kalugan lääniin kuuluneen Tarusan kihlakunnan keskus. Sen taloudellinen kehitys oli kuitenkin hidasta. Toisen maailmansodan aikana loka-joulukuussa 1941 Tarusa oli saksalaisten miehittämä.

1900-luvun alussa Tarusa tuli tunnetuksi taidekäsitöistään, mm. kirjontatöistä. Se on ollut myös suosittu kulttuurivaikuttajien asuinpaikka. Seudulla ovat asuneet mm. taiteilijat Viktor Borisov-Musatov ja Vasili Polenov, kirjailijat Anton Tšehov, Aleksei Tolstoi ja Konstantin Paustovski. Nykyään kaupungissa toimii kaksi taidekäsitöitä valmistavaa yritystä sekä taidegalleria, jonka kokoelmissa on seudulla työskennelleiden taiteilijoiden töitä.

1700–1900-luvun alun rakennuskanta on säilynyt kaupungissa hyvin. Nähtävyyksiä ovat 1600-luvun puolivälissä rakennettu Ylösnousemuksen kirkko, Pietari-Paavalin katedraali (1758–1789) kellotorneineen ja Pyhän Nikolaoksen kirkko 1700-luvulta. 1960-luvulla Tarusa julistettiin luonnon ja rakennustaiteen suojelualueeksi. Kaupungissa järjestetään vuosittain animaatioelokuvafestivaali ja Svjatoslav Richterin säätiön musiikkifestivaali.

## Lähteet
* 

## Aiheesta muualla

* Tarusan kaupungille omistettu sivusto
Myskilurikki

**Myskilurikki** (*Glossopsitta concinna*) on eteläaustralialainen kaijalaji.

## Koko ja ulkonäkö
Myskilurikin pituus on noin 22 cm ja paino 60–90 g. Sen höyhenpuvun yleisväri on vihreä. Päälaki on sininen, otsa ja poski ovat punaiset ja rinnan sivulla on keltainen laikku. Nokka on musta, oranssikärkinen; iiris on oranssi ja koivet vihertävän ruskeat. Sukupuolet ovat muuten samanvärisiä, mutta koiraan sininen kruunu on kirkkaampi kuin naaraan. Nuoren linnun nokka on mustanruskea ja iiris ruskea.

## Esiintyminen
Myskilurikki elää Kaakkois-Australiassa sekä Tasmaniassa ja Kengurusaarella. Lajin populaation koko on yli 100&nbsp;000 yksilöä. Laji on melko yleinen, mutta sen kanta on taantunut lähinnä eukalyptusmetsiköiden hakkuiden takia. Myskilurikkia pidetään Australiassa yleisesti vankeudessa lemmikkilintuna, mutta Suomessa sitä ei tavata lainkaan tai lähes lainkaan.

## Elinympäristö
Myskilurikit asuvat alavilla mailla, sekä metsissä että aukeilla tai puoliaukeilla alueilla kaikkialla siellä missä on kukkivia eukalyptuspuita. Ne viihtyvät myös esikaupunkien puistoissa ja kadunvarsien puissa. Parvet ovat hyvin meluisia ja huomiota herättäviä ja vaeltelevat kukkivia puita etsien. Myskilurikit lyöttäytyvät usein muiden myskilurikkilajien ja tasmaniankaijojen (*Lathamus discolor*) seuraan.

## Lisääntyminen
Myskilurikin pesintää tapahtuu elokuusta tammikuulle. Pesä on joko puunrungon tai paksun oksan kolossa, yleensä veden äärellä kasvavassa eukalyptuksessa. Naaras munii tavallisesti kaksi munaa. Muna on kooltaan 24,6*20 mm. Haudonta kestää 22 päivää. Pesäpoikasaika on noin 50 päivää.

## Ravinto
Myskilurikit syövät pääasiassa eukalyptusten mettä ja siitepölyä, jota ne harjaavat erikoisella kielellään. Ne syövät myös hedelmiä, siemeniä ja hyönteisiä.

## Lähteet

* Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. 
* World Parrot Trust
* Birds in Backyards
Teresa Ciepły

**Teresa Barbara Ciepły** (o.s. **Wieczorek**, 19. lokakuuta 1938 – 8. maaliskuuta 2006) oli puolalainen yleisurheilija ja olympiavoittaja. Hän menestyi parhaiten 80 metrin aitajuoksussa mutta saavutti menestystä myös aidattomissa pikajuoksuissa ja pituushypyssä.

Teresa Wieczorek sijoittui Tukholman EM-kilpailuissa 1958 pituushypyssä 13:nneksi tuloksella 563&nbsp;cm. Rooman 1960 olympialaisissa hän karsiutui 80 metrin aitajuoksun välierissä mutta juoksi 4&nbsp;×&nbsp;100 metrin viestissä ensimmäisen osuuden ja saavutti pronssia Puolan joukkueen saadessa loppuajan 45,0&nbsp;s.

Avioitumisen myötä sukunimeään vaihtanut Teresa Ciepły voitti Belgradin EM-kilpailuissa 1962 kultaa 80 metrin aitajuoksussa ajalla 10,6&nbsp;s sekä 4&nbsp;×&nbsp;100 metrin viestissä ajalla 44,5&nbsp;s, joka oli uusi Euroopan ennätys. Lisäksi hän saavutti pronssia 100 metrin juoksussa ajalla 11,4&nbsp;s. Tokion 1964 olympialaisissa hän saavutti 80 metrin aitajuoksussa hopeaa ajalla 10,5&nbsp;s ja voitti pikaviestissä ensimmäisen osuuden juoksijana kultaa ajalla 43,6&nbsp;s. Ciepłyn aitajuoksutulos, joka oli sama kuin kilpailun voittaneen Karin Balzerin, sivusi maailmanennätystä mutta sitä ei hyväksytty viralliseksi ennätykseksi liian kovan myötätuulen vuoksi. Viestijuoksussa Puolan joukkueen aika oli uusi maailmanennätys mutta se poistettiin myöhemmin ennätyslistalta, kun joukkueen ankkurina juossut Ewa Kłobukowska ei läpäissyt sukupuolitestiä.

## Lähteet

* 
* 
* 
*
Paksunokkaorneerot

**Paksunokkaorneerot** (*Anabazenops*) on orneerojen heimoon kuuluva lintusuku. Molemmat suvun lajit elävät Etelä-Amerikassa:
* Paksunokkaorneero (*Anabazenops dorsalis*)
* Valkokaulusorneero (*Anabazenops fuscus*)

## Aiheesta muualla
*BirdLife Suomi ry: Maailman lintulajien suomenkieliset nimet
*ITIS: Anabazenops
Halina Górecka

**Halina Sylwia Górecka** (o.s. **Richter**, s. 4. helmikuuta 1938) on entinen puolalainen pikajuoksija ja olympiavoittaja.

Halina Górecka, silloiselta nimeltään Richter, saavutti Rooman 1960 olympialaisissa pronssia 4&nbsp;×&nbsp;100 metrin viestijuoksussa. Hän juoksi neljännen osuuden Puolan joukkueessa, jonka loppuaika oli 45,0&nbsp;s. Tokion 1964 olympialaisissa hän voitti viestissä toisen osuuden juoksijana kultaa ajalla 43,6&nbsp;s, joka oli uusi maailmanennätys mutta poistettiin myöhemmin ennätyslistalta, kun joukkueen ankkurina juossut Ewa Kłobukowska ei läpäissyt sukupuolitestiä. Henkilökohtaisessa 100 metrin juoksussa hän sijoittui seitsemänneksi ajalla 11,8&nbsp;s.

## Lähteet

* 
*
Aba

**Aba** voi tarkoittaa seuraavia:

## Maantiede

*Abajoki Nigeriassa
*Aba, kaupunki Nigeriassa
*Aba, kylä Unkarissa
*Aba, kaupunki Kongon demokraattisessa tasavallassa
*Aban prefektuuri, autonominen prefektuuri Sichuanin maakunnassa Kiinassa
*Aban piirikunta, piirikunta Aban prefektuurissa Kiinassa

## Historia

* Aba, unkarilainen ylimys- ja hallitsijasuku.

## Katso myös

* ABA
Celina Jesionowska

**Celina Jesionowska** (myöh. *Celina Gerwin*, *Celina Orzechowska*) (s. 3. marraskuuta 1933) on entinen puolalainen pikajuoksija ja olympiamitalisti.

Jesionowska saavutti Bernin EM-kilpailuissa 1954 viidennen sijan 4&nbsp;×&nbsp;100 metrin viestijuoksussa ajalla 47,1&nbsp;s. Tukholman EM-kilpailuissa 1958 hän saavutti viestissä pronssia ajalla 46,0&nbsp;s. Myös Rooman 1960 olympialaisissa hän saavutti kolmannen osuuden juoksijana pronssia; Puolan joukkueen loppuaika oli 45,0&nbsp;s. Henkilökohtaisilla matkoilla Jesionowska ei arvokisoissa menestynyt.

## Lähteet

* 
*
Antenor

**Antenor** () oli kreikkalaisessa mytologiassa dardanialainen ylimys ja Aisyeteen ja Kleomestran poika. Häntä pidettiin yhtenä viisaimmista Troijan vanhempien neuvoston jäsenistä. Hänen puolisonsa oli Theano, Traakian Kisseuksen tytär, joka synnytti hänelle useita lapsia.

Antenor toimi jo ennen Troijan sotaa kuningas Priamoksen neuvonantajana. Hän oli vieraanvarainen Menelaokselle ja Odysseukselle, jotka olivat tulleet vaatimaan Helenan palauttamista, ja neuvoi kaupunkilaisia luovuttamaan Helenan sodan välttämiseksi. Myöhemmissä lähteissä Antenorista tuli kuitenkin petturi, joka avasi kaupungin portit kreikkalaisille. Toisen version mukaan hän toimitti Palladionin kreikkalaisille ja kehotti troijalaisia purkamaan muurinsa saadakseen puuhevosen kuljetettua kaupunkiin. Tästä vastalahjaksi hyökkääjät säästivät hänet ja hänen perhekuntansa. 

Troijan hävittämisen jälkeen Antenorin kerrottiin joko perustaneen paikalle uuden kaupungin, asettuneen Kyreneen tai perustaneen Pataviumin – nykyisen Padovan – kaupungin.

## Lähteet
Tapaen taistelu (86/87)

**Tapaen taistelu** käytiin vuonna 86 tai 87 Rooman valtakunnan ja Daakian kuningas Decebaluksen johtamien joukkojen välillä. 

Daakialaiset olivat sotaisa kansa, joka asutti muinaista Daakiaa, kuningaskuntaa Tonavan pohjoispuolella nykyisen Romanian alueella. He olivat tehneet jo vuosien ajan ryöstöretkiä Tonavan yli roomalaisten kimppuun. Vuonna 10 eaa. Marcus Vinicius oli vain vaivoin pystynyt torjumaan daakialaisten hyökkäyksen, eivätkä seuraavina vuosina rakennetut rajalinnakkeet onnistuneet pysäyttämään hyökkäyksiä. Vuonna 85 tehty hyökkäys päättyi Moesian maaherran Gaius Oppius Sabinuksen kuolemaan ja kiinnitti myös keisari Domitianuksen huomion, joka järjestikin seuraavina vuosina useita menestyksekkäitä vastahyökkäyksiä daakialaisia vastaan. Hän joutui kuitenkin pian lähtemään Roomaan ja jätti armeijan komennon pretoriaaniprefekti Cornelius Fuscukselle vuonna 87.

Fuscus ylitti Tonavan ja suunnitteli hyökkäävänsä daakialaisia vastaan selustasta. Armeijat kohtasivat lopulta Tapaessa, missä daakialaiset onnistuivat väijyttämään roomalaisten armeijan ja tuhoamaan täysin Legio V Alaudaen ja kaappaamaan legioonan tunnukset. Fuscus sai myös surmansa taistelussa.

## Lähteet
*

### Viitteet
Krakatau (elokuva)

**Krakatau** on elokuva vuodelta 1977, joka kertoo Krakataun vuoden 1883 tulivuorenpurkauksesta. Katastrofissa hukkui noin 40&nbsp;000 ihmistä purkauksen aiheuttamiin tsunameihin, ja purkaus kuului 5&nbsp;000 kilometrin päähän Australiaan.
Kuinka paljon rakkautta

**Kuinka paljon rakkautta** on suomalaislaulaja Tapani Kansan neljäs, vuonna 1975 julkaistu studioalbumi. Albumin tunnetuimpia kappaleita on nimikappale, jonka singlejulkaisu ylsi parhaimmillaan Suomen jukebox-listan neljänneksi ja singlemyyntilistan sijalle 28.

## Kappaleet
Kaikki kuorosovitukset Olli Heikkilä.
; A-puoli
#
#
#
#
# 
#

; B-puoli
#
#
#
# 
# 
#

## Tekijät
### Muusikoita
*Tapani Kansa – laulu
*Maija Hapuoja – taustalaulut (”Hyväile mua”)
*Carita Holmström – taustalaulut
*Irma Tapio – taustalaulut (1, 2, 6, 7)
*Juhani Aaltonen – saksofonit (2, 11)
*Unto Haapa-aho – saksofonit (”Luonnollisuus”)
*Leif Källman – trumpetti (2, 5, 11)
*Mircea Stan – pasuuna (5, 11)
*Esa Katajavuori – kosketinsoittimet (1, 12)
*Esko Linnavalli – kosketinsoittimet (”Hyväile mua”)
*Heikki Laurila – kitarat (1, 5, 6, 11)
*Eero Lupari – kitarat (2, 5–7)
*Nono Söderberg – kitarat (2, 7, 12)
*Heikki ”Häkä” Virtanen – bassokitara (5, 6)
*Ilpo Kallio – rummut (”Naimisiin tahdo en”)
*Matti Oiling – rummut (”Luonnollisuus”)
*Esko Rosnell – rummut (1, 2, 5, 7)
+
*Heikki Hämäläinen – viulut (”Lähdit taakse pilvien”)
*Mikko Pesonen, Seppo Rautasuo ja Jorma Ylönen – viulut (”Mariana”)

### Tuotanto
*Reino Aaltonen ja Jouko Ahera – äänitys ja miksaus
*Chrisse Johansson – tuottaja
*Irma Siltamaa – ulkoasu ja taitto

## Lähteet
*Fenno – Suomen äänitearkisto ry:n levytietokanta 1901–1999
*  

### Viitteet
ABA

**ABA** voi tarkoittaa:

*AB Aerotransport eli ABA, entinen ruotsalainen lentoyhtiö
*Amateur Boxing Association (ABA), englantilainen nyrkkeilyjärjestö
*American Basketball Association (ABA), entinen yhdysvaltalainen koripalloliiga
*American Bandy Association (ABA), yhdysvaltalainen jääpallojärjestö
*Australian Basketball Association (ABA), australialainen koripalloliiga
*Australian Blue Asbestos (ABA), australialainen kaivosyhtiö
*Sovellettu käyttäytymisanalyysi (, ABA), psykologian tekniikka

## Katso myös
*Aba
Wolfgang Reinhardt

**Wolfgang Reinhardt** (6. toukokuuta 1943 – kesäkuu 2011) oli saksalainen seiväshyppääjä ja olympiamitalisti.

Reinhardt saavutti seiväshypyssä olympiahopeaa Tokiossa 1964 tuloksella 505&nbsp;cm. Noin kahdeksan tuntia ja 45 minuuttia kestäneessä kilpailussa kultaa voitti tuloksella 510&nbsp;cm yhdysvaltalainen maailmanennätysmies Fred Hansen, jonka Reinhardt oli aiemmin samana vuonna voittanut. Hansen ylitti voittokorkeuden vasta viimeisellä, kolmannella yrityksellään – jos hän olisi pudottanut riman, Reinhardt olisi voittanut kultaa.

## Lähteet

* 
* 

### Viitteet
Makiba no shōjo Katri

***Makiba no shōjo Katri*** (, ”Katri, laitumien tyttö”) on animesarja, joka perustuu suomalaisen Auni Nuolivaaran romaaniin *[[Paimen, piika ja emäntä]]* (1936). Sarjaa esitettiin alun perin Japanissa vuonna 1984 osana Nippon Animationin lapsille suunnattua *[[Sekai meisaku gekijō]]* -sarjaa. Nimikkeen alla on tuotettu myös monia muita piirrossarjoja, jotka perustuvat lastenkirjoihin ympäri maailmaa. Vaikka *Paimen, piika ja emäntä* on historiallinen romaani aikuisille, se julkaistiin Japanissa lastenkirjana. Tämän seurauksena animaatiosarja mukailee teosta vapaammin, ja sen tunnelma on kevyempi ja lapsille sopiva. Katri pysyy sarjassa aina lapsena, monet hahmot on poistettu ja tilalle on tuotu uusia lapsiystäviä sekä mäyräkoira Katrin maskotiksi. *Makiba no shōjo Katri* -sarjaa ei ole koskaan esitetty tai julkaistu Suomessa.

Sarjan alkuperäismusiikin on säveltänyt Hideki Fuyuki. Sarjan alkutunnuskappaleen "Love With You ~Ai no Present~" ja lopputunnuskappaleen "Kaze no komoriuta" esittää Chie Kobayashi. Sarjassa soi myös Jean Sibeliuksen "Finlandia".

## Äänirooleissa
* Hitomi Oikawa – Katri Ukonniemi
* Toshiko Fujita − Sara Ukonniemi, Katrin äiti
* Hisako Kyouda – Ilda, Katrin isoäiti
* Kōhei Miyauchi – Uris, Katrin isoisä
* Naoki Tatsuta – Abel
* Akio Nojima – Teemu Räikkölä
* Ikuko Sugita – Ulla Räikkölä
* Reiko Suzuki − Anneli
* Tsutomu Fujii − Vihtori
* Toshiya Ueda – Esko
* Kazuhiko Inoue – Akki (Aki) Ranta
* Yoku Shioya – Pekka
* Tōru Furuya – Martti Härmä
* Mahito Tsujimura – Väinö Härmä
* Yūko Tsuga – Mari Härmä
* Yūko Kobayashi – Helena
* Yoshiko Matsuo – Miina
* Ikuya Sawaki – Sasha
* Rihoko Yoshida – Hanna
* Kazue Takahashi – Gunilla
* Kumiko Takizawa – Lotta Kuusela
* Makoto Kousaka – Klaus Kuusela
* Tomomichi Nishimura – Kaarlo Kuusela
* Kouichi Hashimoto – Viljami
* Satoko Kitō – Aliina
* Tomie Kataoka – Henriikka
* Minori Matsushima – Sofia Niiranen
* Kumiko Minakura, Yuriko Yamamoto – Emilia 
* Hisashi Katsuta – Elias Lillak
* Taeko Nakanishi – Iines Lillak
* Reiko Yamada – Selma
* Atsuko Mine – Noora
* Daisuke Gōri – Salomon
* Kazue Ikura – Leo
* Reiko Mutō – Kertoja

## Lähteet

## Aiheesta muualla
* Bandain virallinen sivusto sarjasta  
* ''Katri, Girl of the Meadows'' Anime News Networkissa 
* ''Makiba no Shōjo Katori'' Internet Movie Databasessa
Lego Space

**Lego Space** on tieteisfiktiosta ammentava Lego Groupin lelutuotesarja, joka keskittyy avaruusseikkailuihin. Lego Space on yksi pitkäkestoisimmista Lego-teemoista ja se lasketaan yhdeksi kolmesta ”ydinteemasta” Lego Cityn ja Lego Castlen ohella.

Ensimmäiset Lego Space -tuotteet julkaistiin vuonna 1978, samoihin aikoihin jolloin Lego System -tuotesarja kehittyi nykyiseen muotoonsa ja Lego-minihahmot lanseerattiin. Kuten muutkin SYSTEM-sarjan ydinteemat, Space rakentuu useasta samantyylisestä teemasta, jotka on julkaistu peräkkäin. Space-teeman alateemoissa on ollut muutamien vuosien tauko vuosina 2000 ja 2002–2007. Tämän tauon uskotaan johtuneen Lego Star Wars -teeman alkamisesta ja siihen liittyvistä lisenssisopimuksista.

Space-teeman ja sen alateemojen settikokonaisuudet rakentuvat hyvin samoin kuin muidenkin System-sarjojen.

## Alateemat
Lego Space -tuotesarjaan on kuulunut useita erilaisia alateemoja.

*Classic Space (1978–1987) 
*Blacktron (1987–1988) 
*Futuron (1987–1990) 
*Space Police (1989) 
*M:Tron (1990–1991) 
*Blacktron Future Generation (1991–1992) 
*Space Police II (1992–1993) 
*Ice Planet 2002 (1993–1994) 
*Unitron (1994–1995) 
*Spyrius (1994–1996) 
*Exploriens (1996) 
*Roboforce (1997) 
*UFO (1997–1998) 
*Insectoids (1998–1999) 
*Space Port (1999) 
*Life on Mars (2001) 
*Mars Mission (2007–2008) 
*Space Police III (2009–2010)
*Alien Conquest (2011)
*Galaxy Squad (2013)

## Aiheesta muualla

*Lego Space -setit Brickset-sivustolla
Nöjesguiden

**Nöjesguiden** on kerran kuussa ilmestyvä ruotsalainen ilmaisjakelulehti, jonka pääsisältö on hauskanpito, musiikki, elokuva, huvit ynnä muut. *Nöjesguidenin* perustivat Malmössä 1982 Ajje Ljungberg ja Michael Marlow. Vuonna 1984 toimitus siirtyi Tukholmaan. Vuonna 1985 perustetun *[[City-lehti|City-lehden]]* 1986 tapahtuneen formaatin vaihdon esikuvana oli *Nöjesguiden*. *Nöjesguiden* ja *City-lehti* olivat läheisessä yhteistyössä koko 1980-luvun aina *City-lehden* vuonna 1992 tapahtuneeseen omistajamuutokseen saakka. Vuonna 2001 kustannusyhtiö Nöjesguiden förlag myytiin suomalaiselle Aktivist Networksille. Aktivist Network joutui taloudellisiin vaikeuksiin ja lehteä julkaissut Nöjesguiden förlag siirtyi vuonna 2009 monien vaiheiden jälkeen takaisin ruotsalaisomistukseen.

## ''Nöjesguiden'' Suomessa 2003-2005
*Nöjesguidenin* sisarlehtiä on ilmestynyt Kööpenhaminassa, Oslossa ja Helsingissä. Kööpenhaminassa ilmestynyt lehti *[[Nat & Dag]]* lopetettiin vuonna 2005. Norjalainen painos ilmestyy edelleen ja on nimeltään *[[Natt & Dag]]*. Suomenkielisen, vuodesta 2003 ilmestyneen *Nöjesguidenin* osti vuonna 2005 Sanomat-konserni ja muutti nimen muotoon *[[V-lehti|V]]*. *Nöjesguiden* oli menestynyt Suomessa kohtalaisesti Christian Moustgaardin luotsaamana ja Antti Isokankaan päätoimittamana. Sanomilla oli aluksi suunnitelmia laajentaa lehden levikkiä maakuntiin.. Uusi *V*-konsepti osoittautui kuitenkin flopiksi eivätkä suunnitelmat toteutuneet, suuri osa henkilöstöstä irtisanoutui ja *V*-lehti lopetettiin keväällä 2007.

## Stockholmsprisetin esikuvana Stadin paras
*Nöjesguiden* on perustanut Stockholms-, Göteborgs- ja Malmöpriset-palkinnot, joita on jaettu vuodesta 1992. Alkuun sen nimi oli ”Nöjesguidens bästa”, mutta 1999 se muuttui muotoon Malmö-Lundapriset. Tukholmassa on vuodesta 1992 jaettu palkintoa Stockholmspriset, ja Göteborgissa vuodesta 1993 Göteborgspriset-palkintoa. Helsinkiläinen *City*-lehti kehitti yhdysvaltalaisiin ns. vaihtoehtoisien kaupunkilehtien innoittamana vastaavan palkintonsa Stadin paras jo vuonna 1987. Tämä palkinto toimi *Nöjesguidenin* palkintojen esikuvana.

## Lähteet
Krakataun räjähdys

**Krakataun räjähdys** on BBC:n tuottama dramatisoitu dokumenttielokuva vuodelta 2006. Se kertoo Krakataun vuoden 1883 tulivuorenpurkauksesta.

Dokumenttielokuva on tehty vuoden 1883 Krakataun tulivuorenpurkauksen nähneen neljän silminnäkijän kertomusten pohjalta. Eniten esillä elokuvassa on Rogier Verbeek jota näyttelee Kevin McMonagle. Hän oli hollantilainen geologi ja luonnontieteilijä oli kaksi vuotta ennen purkausta tehnyt tutkimuksia alueella, ja loi pohjan nykyaikaiselle vulkanologialle.

## Näyttelijät

Lähde: 

## Lähteet

## Aiheesta muualla
*
Brie

**Brie** voi tarkoittaa ainakin seuraavia:

* Brie, historiallinen alue Pohjois-Ranskassa
* brie, ranskalainen juustolaatu, joka on nimetty alkuperäisen tuotantoalueensa mukaan
* Alison Brie, yhdysvaltalainen näyttelijä
* Brie Larson, yhdysvaltalainen näyttelijä ja muusikko.
Amin Erbate

**Amin Erbate** (, s. 1. tammikuuta 1981 Fnideq, Marokko) on marokkolainen jalkapalloilija. Puolustajana pelaava Erbate edustaa Marokon pääsarjassa Raja Casablancaa.

## Ura
Erbate aloitti uransa kotimaassaan Marokossa Renaissance Martilin junioreissa, josta hänet nostettiin myöhemmin edustukseen vuonna 2000. Erbate vietti edustuksessa kaksi kautta ennen siirtymistään Raja Casablancaan, jonka riveissä hän voitti Marokon-mestaruuden vuonna 2004. Sittemmin Erbate pelasi lainalla Qatarissa kaksi kautta ja yhden kauden Arabiemiirikunnissa.

Tämän jälkeen hän siirtyi Ranskaan Marseilleen vuonna 2008. Peliaikaa ei tullut kuin neljän ottelun verran ja Erbaten matka jatkui kesken kauden tammikuussa 2009 arabiemiirikuntalaisjoukkueeseen Al-Wahdaan. Puolivuotta kestäneen sopimuksen päätteeksi Erbate siirtyi vapaalla siirrolla kotimaahansa Marokkoon Moghreb Tétouaniin.

Heinäkuussa 2010 Erbate siirtyi Ranskan pääsarjaan nousseen AC Arlesiin vuoden mittaisella sopimuksella. Hänen sopimuksensa purettiin joulukuussa 2010 oltuaan ilmoittamatta poissa useita viikkoja.

Joulukuussa 2010 Erbate siirtyi Marokkoon Raja Casablancan joukkueeseen.

## Saavutukset
*Marokon-mestaruus: 2004

## Lähteet

## Aiheesta muualla
* National Football Teams 
* Elamine Erbate LFP:ssä
Cointreau

**Cointreau** [] on triple sec -tyyppinen appelsiinin ja pomeranssin kuorista valmistettu likööri, jonka alkoholipitoisuus on 40 tilavuusprosenttia. Sitä valmistetaan Saint-Barthélemy-d'Anjoun kylässä Angers’n kaupungin esikaupunkialueella Ranskassa. Cointreaun valmistukseen käytettäviä appelsiineja tuodaan Espanjasta, Brasiliasta ja Haitista.

Cointreaun tislaamon perustivat Angers’ssa veljekset Adolphe ja Édouard-Jean Cointreau 1849. Ensimmäinen tislaamon valmistama kaupallisesti menestynyt tuote oli kirsikkalikööri guignolet, ja ensimmäiset Cointreau-pullot myytiin 1875.

Cointreau aloitti Cointreauversial-mainoskampanjan burleskitaiteilija Dita von Teesen kanssa vuonna 2007.

## Lähteet

## Aiheesta muualla
* Cointreaun virallinen kotisivu
Grand Marnier

**Grand Marnier** [] on triple sec -tyyppinen pomeranssista ja konjakista (tai *Cordon Jaune* -lajikkeen tapauksessa kirkkaasta alkoholista) valmistettu likööri, jonka alkoholipitoisuus on 40 tilavuusprosenttia. Liköörin loi Louis-Alexandre Marnier-Lapostolle vuonna 1880 Neauphle-le-Châteaun kylässä Ranskassa.

Grand Marnier -likööriä käytetään sellaisenaan, cocktaileissa sekä tiettyjen jälkiruokien, kuten *crêpes Suzette* -ohukaisten, liekittämisessä.

Likööriä on useita eri tyyppejä:
* Punanauhaisessa pullossa myytävä *Le Grand Marnier Cordon Rouge* on alkuperäinen vuonna 1880 kehitetty konjakkipohjainen likööri.
* Keltanauhainen *Le Grand Marnier Cordon Jaune* on hinnaltaan edullisempi versio, johon ei käytetä konjakkia vaan kirkasta, viljasta tislattua alkoholia sekä appelsiineja pomeranssien lisäksi. Tätä lajiketta käytetään erityisesti cocktaileihin ja liekittämiseen.
* *La Cuvée du Centenaire* on alun perin tislaamon satavuotisjuhliin vuonna 1927 kehitetty versio, johon käytettävät konjakkilaadut ovat vähintään 25 vuotta vanhoja ja peräisin pääosin kahdelta arvostetuimmalta konjakkialueelta (*Grande Champagne*, *Petite Champagne*).
* *La Cuvée Spéciale Cent Cinquantenaire* eli *Grand Marnier 150* sisältää yli 50 vuotta vanhoja konjakkilaatuja, ja sitä myydään käsinmaalatuissa pulloissa.
* Liköörin keksijän mukaan nimetty *La Cuvée Louis-Alexandre Marnier-Lapostolle* sisältää pääosin *Grande Champagne* -alueen konjakkilaatuja ja on vähemmän sokeripitoinen kuin muut tyypit. 

## Aiheesta muualla
*Grand Marnier’n virallinen kotisivu
Seututie 273

**Seututie 273** on Kankaanpäästä Karvian kautta Jalasjärvelle johtava seututie. Tie on kaksikaistainen ja päällystetty.

Tie alkaa Kankaanpäästä, Niinisalon kylästä valtatieltä 23 ja kulkee Karvian Kantin kylän, keskustan, Sarvelan kylän, Karvianjärven länsipuolelta Saran kylään, josta edelleen Kurikan Ilvesjoelle ja Koskuelle. Koskuella tie päättyy valtatiehen 3. 

Raskaan liikenteen osuus seututie 273:n liikennemäärästä oli vuonna 2007 8,9 prosenttia. Suurimmaksi osaksi tie on turvekuljetusten rasittama. Tie on päällystetty viimeksi vuonna 1995 ja päällysteenä on pab-v. Vuosina 1994–1995 parannettiin myös tien rakennetta.

Tie toimii hirvieläinten leviämis- ja liikkumisesteenä, koska tien molemmilla puolilla on laajat metsäalueet sekä Karviassa Karvianjärvi. Kesäkuussa 2006 Karvian yrittäjät ry jätti Karvian kunnanhallitukselle kuntalaisaloitteen tien muuttamiseksi kantatieksi. Muuttaminen ei ollut Tiehallinnon mukaan mahdollista.

## Lähteet

## Aiheesta muualla
Metal Discharge

**Metal Discharge** on thrash metal -yhtye Destructionin studioalbumi. Se julkaistiin 22. syyskuuta 2003.

## Kappaleet
#
#
#
#
#
#
#
#
#
#

**Rajoitetun painoksen bonuskappaleet:**
#
#
#
#
#
#
#

CD-versiossa on mukana myös musiikkivideo kappaleesta "The Ravenous Beast".

## Kokoonpano
*Marcel "Schmier" Schirmer – basso, laulu
*Mike Sifringer – kitara
*Marc Reign – rummut

## Lähteet
*

## Aiheesta muualla
* 
*
P-70 Ametist

**P-70 Ametist** (, ) oli Neuvostoliitossa OKB-52:ssä kehitetty sukellusveneesta laukaistava meritorjuntaohjus, joka tuli palveluskäyttöön 1968. Sen kantomatka oli huomattavan lyhyt, 50–65&nbsp;km.

Ohjusta käytettiin projekti 670 "Skat" ja projekti 661 Antšar -sukellusveneissä, jotka oli suunniteltu hyökkäämään suuren nopeutensa turvin lentotukialuksia vastaan. Toisin kuin edeltäjänsä P-5/P-6, se oli loppuvaiheessaan hakeutuva eikä lyhytkantamaisena tarvinnut kurssikorjauksia, joten sukellusveneen ei tarvinnut jäädä ohjuksen laukaistuaan pinnalle ohjaamaan sitä maaliin.

## Aiheesta muualla
* P-70 Ametiste 4K-66/SS-N-7 Starbright, Globalsecurity
Kantatie 64

**Kantatie 64** oli Ylistarosta Seinäjoen kautta Jalasjärvelle kulkenut kantatie.

1960- ja 1970-luvuilla Ylistarosta Seinäjoelle kulkeva tie uudelleenrakennettiin. Tie sai numeron 702. 1970-luvulla Jalasjärven ja Seinäjoen välille rakennettiin lähes täysin uusi tie. Kun reitti Ylistarosta Seinäjoen kautta Jalasjärvelle valmistui, muutettiin se kantatieksi 64.

Ilmajoen Munakkaan rakennettu tien perustus sortui pahasti, koska alueen maaperän rakennettavuusarviot ja -laskelmat olivat virheellisiä. Tiellä oli lähes metrin painumia. Painumia korjattiin syksyllä 1993. Kantatie 64 lakkautettiin vuonna 1996, kun se numeroitiin kahdeksi valtatieksi. Seinäjoen ja Jalasjärven välinen osuus muutettiin valtatien 19 eteläiseksi osaksi ja Ylistaron ja Seinäjoen välinen osuus puolestaan osaksi valtatietä 18, joka oli juuri perustettu.

Vuodesta 1938 sotien päättymiseen saakka myös Karjalankannaksella oli kantatie 64. Se kulki Suomenlahden rantaa pitkin Viipurista Uudenkirkon Vammelsuun taajamaan.

## Lähteet

## Aiheesta muualla
* Matti Grönroosin sivu kantatiestä 64
Michaël Chrétien

**Michaël Chrétien** (, s. 10. heinäkuuta 1984 Nancy, Ranska) on ranskalais-marokkolainen jalkapalloilija. Pääasiassa laitapuolustajana pelannut Chrétien edusti suurimman osan vuonna 2018 päättyneestä urastaan AS Nancya. Hän pelasi välillä kolme kautta Turkin Superliigan Bursasporissa ja puoli kautta ranskalaisseura RC Strasbourgissa.

## Seurajoukkueura
Chrétien pelasi synnyinkaupunkinsa seurassa AS Nancyssa yhdeksän täyttä kautta ammattilaisena, kunnes siirtyi elokuussa 2011 Turkkiin Bursasporiin. Ranskassa hän voitti Ranskan liigacupin vuonna 2006. Palattuaan Ranskaan hän pelasi vielä kolmannella sarjatasolla Strasbourgissa sekä toisella ja ensimmäisellä sarjatasolla Nancyssa. Hän pelasi urallaan Ranskan Ligue 1:ssä kaikkiaan 181 ottelua ja teki niissä kolme maalia, joista kaksi kaudella 2006–2007. Ligue 2:ssa hän pelasi 119 ottelua ja teki niissä seitsemän maalia. Turkin Superliigassa hän pelasi kauden päättäneet sijoitusottelut mukaan lukien 70 ottelua ja teki niissä kaksi maalia. UEFA-cupissa hän pelasi Nancyn joukkueessa 11 ottelua ja Eurooppa-liigassa Bursasporin joukkueessa kaksi ottelua sekä Kuopion Palloseuraa vastaan kaksi karsintaottelua.

## Maajoukkueura
Chrétien pelasi Marokon maajoukkueessa 36 maaottelua vuosina 2006–2012. Hän pelasi vuosien 2008 ja 2012 Afrikan-mestaruuskilpailuissa, joissa molemmissa Marokko jäi alkulohkoon. Vuoden 2008 turnauksessa hän pelasi täyden ajan joukkueensa kaikissa kolmessa ottelussa ja vuoden 2012 turnauksessa hän pelasi kaksi ottelua avauskokoonpanossa.

## Lähteet

## Aiheesta muualla
* Michaël Chrétien LFP:ssä
P-120 Malahit

**P-50/P-120 Malakit** (, myös 4К85) on Neuvostoliitossa P-70 Ametistista edelleen kehitetty meritorjuntaohjus, jonka kantomatka oli 110 km pinnalta ja 70 km sukellusveneesta laukaistuna. Se otettiin käyttöön 1972.

Ohjusta käytettiin projekti 1234 "Ovod"/Nanutška -luokan ohjusveneissä ja projekti 670M "Skat-M/Tšaika" (Charlie II) ja projekti 661 Antšar/Papa -luokan sukellusveneissä.

Venäjän laivaston ohjusvene Miraž käytti ohjusta menestyksekkäästi Georgian laivastoa vastaan elokuussa 2008 Abhasian lähellä.

## Lähteet
* P-120 Malakhit 4K-85/ SSN-9 Siren, Globalsecurity
* P-120 Malakhit /SS-N-9 Siren, Warfare.ru
* P-50/-120 (SS-N-9 'Siren'/4K85 Malaxit), Jane's
Far Cry (elokuva)

**Far Cry** on samannimisestä videopelistä tehty vuonna 2009 DVD:llä julkaistu saksalainen elokuva, jonka on ohjannut Uwe Boll. Pääosissa ovat Til Schweiger, Emmanuelle Vaugier ja Udo Kier.

## Juoni

Jack Carver, entinen erikoisjoukkojen jäsen, vie toimittaja Valerie Cardinalin Yhdysvaltain luoteisosan rannikolla sijaitsevalle saarelle tapaamaan setäänsä Maxia, joka työskentelee siellä sotilaskompleksin palveluksessa. Kun he saapuvat saarelle, tohtori Kriegerin kätyrit sieppaavat Valerien. Jack ei välitä Valeriesta, ennen kuin hänen veneensä räjähtää. Veneen tuhouduttua Jack selvittää saarella toimivan yhtiön todellisen tarkoituksen, joka on geenimuunnosten tekeminen sotilaille.

## Tuotanto
Uwe Boll sai oikeuden *Far Cry* -elokuvaan oletettavasti jopa ennen kuin samanniminen videopeli oli julkaistu. Haastattelussa lokakuussa 2006 Uwe Boll sanoi, että elokuvan tuottaminen aloitetaan maaliskuussa 2007.

Boll kommentoi elokuvan julkaisun jälkeen, että Natalia Avelon elokuvan näyttelijäkaartissa oli virhe, koska tämä ei puhunut riittävän hyvää englantia. Avelonin repliikit aiottiin myös dubata, mutta hän ei suostunut siihen.

## Näyttelijät

## Lähteet

## Aiheesta muualla
* ''Far Cry'' -elokuvan virallinen traileri
P-500 Bazalt

**P-500 Bazalt** (, ) on Neuvostoliitossa OKB-52:ssä kehitetty rakettimoottorinen yliäänimeritorjuntaohjus, joka otettiin käyttöön 1975 Kijev-luokassa ja myöhemmin Projekti 651 ja projekti 675 () -ohjussukellusveneissä korvaamaan vanhentuneet SS-N-3:t ja Slava-luokassa.

Ohjuksen massa laukaisussa on noin 5&nbsp;000&nbsp;kg, kantomatka on 550&nbsp;km ja taistelukärki 350 kT ydinase tai 950&nbsp;kg:n panssarinläpäisevä räjähde. Ohjus käyttää aktiivista tutkahakeutumista lennon loppuvaiheessa ja sille voi tehdä kurssikorjauksia Tupolev Tu-95D:sta ja Kamov Ka-25B:sta tai Kamov Ka-27B:stä käsin.

## Lähteet
* P-350 Bazalt 4K-77/P-500 Bazalt 4K-80/SS-N-12 Sandbox, Globalsecurity
*  P-500 Bazalt 4K-80/SS-N-12 Sandbox, FAS
P-700 Granit

**P-700 Granit** () on Neuvostoliitossa OKB-52:ssä kehitetty meritorjuntaohjus.

NPO mašinostrojenija kehitti P-700-ohjuksen korvaamaan lyhyen kantaman P-70 Ametistin (SS-N-7) ja P-120 Malahitin (SS-N-9) Yhdysvaltain tukialusryhmien sukellusveneentorjunta-aseistuksen kehittyessä.

Ohjuksen massa on noin 7&nbsp;000&nbsp;kg ja taistelukärki 750&nbsp;kg:n räjähde, aerosoliräjähde tai 500&nbsp;kT:n ydinkärki. Ohjuksessa on suihkumoottori ja sen kantomatka on noin 550–625&nbsp;km ja maksiminopeus 2,5&nbsp;mach.

Ohjus toimii laukaistuna myös 4–8 ohjuksen parvissa, jolloin yksi ohjuksista lentää ylempänä ja jakaa datalinkillä muille ohjuksille suunnistustietoa. Ohjukset osaavat myös autonomisesti priorisoida kohteet ja kohdistaa hyökkäyksen eri maaleihin.

Ohjus otettiin käyttöön Projekti 1144 ”Orlan” eli Kirov-luokan aluksissa vuonna 1980. Sitä käytetään myös lentotukialus Admiral Kuznetsovissa ja suuremmissa ohjussukellusveneissä, kuten Projekti 949A ”Antei” (Oscar II).

## Lähteet
* P-700 3M-45 Granat/SS-N-19 SHIPWRECK, Globalsecurity
P-800 Oniks

**P-800 Oniks** (, ) on venäläisen NPO mašinostrojenijan (ent. OKB-52, ent. TsKBM MOM) kehittämä ja myymä meritorjuntaohjus. Sen kantomatka on noin 300&nbsp;km ja taistelukärki 250&nbsp;kg. Vientiversiota myydään nimellä **Yakhont**. Ohjusta on esitelty vuodesta 1993 eteenpäin erilaisilla messuilla.

Ohjus laukaistaan rakettimoottorilla ja se käyttää lennon aikana ramjetmoottoria. Ohjuksen massa laukaisussa on noin 3 000&nbsp;kg ja pituus 8,9 metriä. Sen voi laukaista myös 650&nbsp;mm torpedoputkesta.
Maksiminopeus on korkealla 2,6 mach ja matalalla 2,0 mach, jolloin myös kantomatka putoaa 120 kilometriin.
Ohjuksen nopeus sen osuessa kohteeseensa on 750 m/s, mikä saattaa olla liikaa CIWS-tyyppisille ilmatorjuntajärjestelmille.

Rannikkopuolustusversio on nimeltään **SSC-5 Bastion** ().
Bastion-P-patteriin kuuluu 4 laukaisuajoneuvoa valkovenäläisen  MZKT-7930-kuorma-auton lavalla, 1 tai 2 komentoajoneuvoa, 1 tukiajoneuvo ja 4 latausajoneuvoa. Laukaisimet voidaan sijoittaa 25 km päähän komentoajoneuvoista. Laukaisuajoneuvon miehistöön kuuluu 3 henkeä ja sen saa laukaisukuntoon 5 minuutissa ajosta.
Järjestelmää voi täydentää Monolit-B-kaukovalvontatutkalla tai helikopteriin sijoitetulla tutkalla.
Ensimmäiset järjestelmät toimitettiin Venäjän asevoimille 2010 ja sijoitettiin Mustanmeren laivastoon.

Venäjä solmi vuonna 2007 sopimuksen Syyrian kanssa ohjusten myynnistä. Yhdysvallat ja Israel vastustavat kauppoja.
Syyriaan ja Vietnamiin on toimitettu 2 järjestelmää.
Marraskuussa 2016 Venäjän puolustusministeriö ilmoitti että rannikkopuolustusohjuksia on sijoitettu Syyriaan ja niitä on käytetty iskuissa maakohteita vastaan.

Venäläis-intialainen BrahMos perustuu tähän ohjukseen.

## Käyttäjät
### Ohjuksen ja sen versioiden käyttäjät:
* Hizbollah
* 
* 
* 
* 

Venäjä on käyttänyt Oniks-ohjuksia Ukrainaan kohdistamassaan hyökkäyssodassa (2022–). Esimerkiksi heinäkuussa 2023 Venäjä iski Odessan vanhassa kaupungissa sijaitsevaan ortodoksisen kirkon Kirkastumisen katedraaliin tällä ohjuksella.
 
## Lähteet
* 3M55 Oniks/P-800 Yakhont/P-800 Bolid/SSN-X-26 , FAS
* SS-N-26 , MissileThreat.com
* SS-N-26 Yakhont/Oniks P-800, Warfare.ru
* Overview of Missiles Exported by Russia, NTI
*SS-N-26 (3M55 Oniks/Yakhont), Jane's

## Aiheesta muualla
Moskit

**Moskit** (, P-270, 3M80 tai H-41) on Neuvostoliitossa Raduga-suunnittelutoimistossa kehitetty ramjetmoottorinen meritorjuntaohjus.

Ohjus otettiin käyttöön projekti 956 Sovremennyi-luokassa 1985 ja projekti 12421 "Molnija"/Tarantul III -ohjusveneissä. Ohjus on varustettu ramjetmoottorilla ja sen nopeus on yli 2 mach, korkealla suurempi.
Laivasta laukaistavan version laukaisumassa on noin 4 000 kg ja taistelukärki 300 kg. Kantomatkaksi on väitetty 90–120 km, joissa lähteissä korkealla lentoprofiililla jopa 250 km. Koodin 3M80 on väitetty tarkoittavan 3 mach ja vuotta 1980.

Ohjuksesta on esitelty myös lentokoneesta laukaistava versio ASM-MMS/H-4 vuonna 1992 ja Raduga on aloittanut rannikkopuolustuksen ajoneuvoversion kehityksen, joita ei ole ilmeisesti valmistettu. Sukellusveneestä laukaistavaa versiota ei tiedetä olevan.

Ainoa vientimaa on Kiina, joka osti Sovremennyi-luokan aluksia. Lisäksi on raportteja että Iran olisi saanut ohjuksia Ukrainasta.

## Lähteet
* Moskit/SS-N-22 Sunburn, Globalsecurity
* Overview of Missiles Exported by Russia, NTI
Digestiivi

**Digestiivi** on alkoholijuoma, joka nautitaan ruokailun päätteeksi. Digestiivinä pidettyihin juomiin lisätään yleensä yrttejä, joilla on  karminatiivisia, ilmavaivoja lievittäviä vaikutuksia. Näiden yrttien ansiosta digestiivien uskotaan parantavan ruoansulatusta. Tästä johtuu myös nimi ”digestiivi” (englanniksi ja ranskaksi *digestion* = ruoansulatus).

Ruokailua ennen nautittaviin aperitiiveihin verrattuna digestiiveissä on suurempi alkoholipitoisuus ja voimakkaampi maku.

Digestiivit nautitaan yleensä raakana. Yrttiliköörien ohella digestiiveinä voidaan tarjota myös katkeroita, brandya, grappaa tai viskiä sekä väkeviä viinejä, kuten sherryä, portviiniä ja madeiraviiniä.

## Tunnettuja digestiivejä
* Becherovka
* Fernet-Branca
* Jägermeister
* Limoncello
* Ouzo
* Underberg
* Unicum
* Mirto (likööri)